b"\n_START_ARTICLE_\nNabil Ghilas\n_START_SECTION_\nSeurajoukkueura\n_START_PARAGRAPH_\nGhilas aloitti jalkapalloilun Ranskassa, jossa h\xc3\xa4n pelasi junioritason lis\xc3\xa4ksi yhden kauden Championnat National tasolla Cassis Carnoux'in riveiss\xc3\xa4 kaudella 2009\xe2\x80\x932010.\n_START_SECTION_\nMoreirense\n_START_PARAGRAPH_\nKes\xc3\xa4ll\xc3\xa4 2010 Gilas siirtyi Portugaliin Moreirenseen. Seura kuitenkin lainasi h\xc3\xa4net saman tien kolmanneksi korkeimmalle sarjatasolle pelanneeseen FC Vizelaan.\n_START_SECTION_\nPorto\n_START_PARAGRAPH_\n8. hein\xc3\xa4kuuta 2013 Ghilas siirtyi portugalilaisseura Portoon nelivuotisella sopimuksella. H\xc3\xa4nest\xc3\xa4 maksettiin noin 3 miljoonan euron siirtokorvaus. H\xc3\xa4n pelasi ensimm\xc3\xa4isen virallisen ottelunsa joukkueessa 22. syyskuuta 2013 ottelussa Estoril Praiaa vastaan. Ghilas oli voittamassa Portolle elokuussa 2013 Portugalin supercupia.\n_START_SECTION_\nMaajoukkueura\n_START_PARAGRAPH_\nGhilas teki ensiesiintymisens\xc3\xa4 Algerian maajoukkueessa 2. kes\xc3\xa4kuuta 2013 Burkina Fasoa vastaan. Ghilas teki puolestaan ensimm\xc3\xa4isen maalinsa Algerialle 9. kes\xc3\xa4kuuta 2013 vuoden 2014 MM-karsintaottelussa Benini\xc3\xa4 vastaan.\n_START_SECTION_\nMM-kisat 2014\n_START_PARAGRAPH_\nGhilas valittiin 2014 MM-kisoihin. H\xc3\xa4n tuli vaihdosta kent\xc3\xa4lle avausottelussa Belgiaa vastaan, kuten my\xc3\xb6s toisessa ja kolmannessa ottelussa Etel\xc3\xa4-Koreaa ja Ven\xc3\xa4j\xc3\xa4\xc3\xa4 vastaan. Algerian kisat p\xc3\xa4\xc3\xa4ttyiv\xc3\xa4t nelj\xc3\xa4nnesv\xc3\xa4lieriin Saksaa vastaan, jossa Ghilas ei pelannut."